CELEX: 22019D0559
Language: sk
Date: 2019-03-20 00:00:00
Title: Rozhodnutie Spoločného výboru č. 66/2019 zriadeného na základe Dohody o vzájomnom uznávaní medzi Európskym spoločenstvom a Spojenými štátmi americkými z 20. marca 2019, ktoré sa týka zaradenia orgánov posudzovania zhody do sektorovej prílohy pre telekomunikačné zariadenia [2019/559]

8.4.2019   
            
            
               SK
            
            
               Úradný vestník Európskej únie
            
            
               L 97/15
            
         
      ROZHODNUTIE SPOLOČNÉHO VÝBORU č. 66/2019 ZRIADENÉHO NA ZÁKLADE DOHODY O VZÁJOMNOM UZNÁVANÍ MEDZI EURÓPSKYM SPOLOČENSTVOM A SPOJENÝMI ŠTÁTMI AMERICKÝMI
      z 20. marca 2019,
      ktoré sa týka zaradenia orgánov posudzovania zhody do sektorovej prílohy pre telekomunikačné zariadenia [2019/559]
      SPOLOČNÝ VÝBOR,
      so zreteľom na Dohodu o vzájomnom uznávaní medzi Európskym spoločenstvom a Spojenými štátmi americkými, a najmä na jej články 7 a 14,
      keďže Spoločný výbor má prijať rozhodnutie o zaradení orgánu, resp. orgánov posudzovania zhody do sektorovej prílohy,
      ROZHODOL TAKTO:
      
                  1.
               
               
                  Orgán posudzovania zhody uvedený v dodatku A sa dopĺňa do zoznamu orgánov posudzovania zhody v stĺpci „Prístup ES na trh USA“ v oddiele V sektorovej prílohy pre telekomunikačné zariadenia.
               
            
                  2.
               
               
                  Zmluvné strany sa dohodli na špecifickom rozsahu zaradenia orgánu posudzovania zhody uvedeného v dodatku A do uvedeného zoznamu, pokiaľ ide o výrobky a postupy posudzovania zhody, a tento rozsah budú zachovávať.
               
            
         Toto rozhodnutie, vyhotovené v dvoch exemplároch, podpisujú zástupcovia Spoločného výboru, ktorí sú oprávnení konať v mene zmluvných strán na účely zmeny dohody. Toto rozhodnutie nadobúda účinnosť dňom posledného podpisu.
         
            
               V mene Spojených štátov amerických
            
            James C. SANFORD
            Podpísané vo Washingtone 21. februára 2019
         
         
            
               V mene Európskej únie
            
            Ignacio IRUARRIZAGA
            Podpísané v Bruseli 20. marca 2019
         
      
   
   
      
         DODATOK A
         
            Orgán posudzovania zhody ES doplnený do zoznamu orgánov posudzovania zhody v stĺpci „Prístup ES na trh USA“ v oddiele V sektorovej prílohy pre telekomunikačné zariadenia
         
         
                     
                                 LGAI Technological Center, S.A. (APPLUS)
                              
                           
                                 Ronda de la Font del Carme, s/n
                              
                           
                                 08193 Bellaterra BARCELONA
                              
                           
                                 ŠPANIELSKO